  Туспуктэм: Григорий Фомин Майя Бывальцева Ижкарын кырын аслыд но мукет адямилы нырысетӥ эмъюрттэт сётыны дышетонъя курсъёс кутскозы. Со сярысь карлэн тӧроез Олег Бекмеметьев мерлыко вотэсъёсысь бамаз ивортӥз. « Улосвыл тӧролэн Алкесандр Бречаловлэн та выллем курсъёсты мытон пумысен ӵектонэзлы Удмуртиысь Горд Кирос дурбасьтӥз. Нимысьтыз огжар дасяськонъя курсъёсын ожмаськыны дышето ке, татын аслыд но мукет адямилы юрттонъя инъетъёсты сётозы » Олег Бекмеметьев, Ижкарлэн тӧроез Нырысетӥ занятие 19-тӥ коньывуонэ ортчоз. Мылкыд карисьёсты 18 часлы Калыкен юрттонъя штабе (Наговицын нимо ульча, 9а) ӧтё. Инструкторъёс яраос но вир виян, вирез дугдытон, реанимаци, эвакуаци сярысь вералозы. Курсъёсы 930-331 номеро телефонъя яке ДОСААФ-лэн «ВКонтакте» верлыко вотэсысь огиназ ивортонъёсын гожтӥськыны луэ. Тегъёс: Мерлык юрттэт тазалыкезутён Ижкар Удмуртия  